open-index/open-wikipedia-markdown huggingface dataset:
Ophiolepis superba

***Ophiolepis superba*** on raidallinen käärmetähti. Sen elinaluetta on kotoisin indopasifinen merialue, ja kasvaa 35&nbsp;cm pitkäksi (sakaran kärjestä toiseen). Sillä on viisikulmainen keskuskiekko ja viisi pitkää, ohutta sakaraa, jotka ovat ruskearaitaiset. Keskuskiekossa on erilaisia kuvioita. Sitä pidetään joskus myös riutta-akvaariossa.

## Lähteet
*''Ophiolepis superba''. World Ophiuroidea Database. marinespecies.org

### Viitteet

## Aiheesta muualla
*Meerwasser lexicon  (kuvia)
Korvikealkoholi

**Korvikealkoholi** on alkoholijuoman korvikkeena käytetty valmiste. Lääketieteessä korvikealkoholilla yleensä tarkoitetaan jotain muuta alkoholia kuin etanolia (etyylialkoholia). Korvikealkoholille ei ole kuitenkaan yksiselitteistä määritelmää. Määritelmästä riippuen sellaisena voidaan pitää myös pelkästään etanolia sisältäviä, mutta ei juotavaksi tarkoitettuja valmisteita, tai laittomasti valmistettuja, mutta nautittavaksi tarkoitettuja alkoholijuomia (esim. pontikka).

Korvikkeita käytettiin nykyistä enemmän aikana, jolloin alkoholin saaminen muuten oli vaikeaa  tai korvike oli huomattavasti edullisempaa. Nykyinen alkoholin helpompi saatavuus ja hintaeron kaventuminen on vähentänyt korviketuotteiden suosiota.

Suomessa on arvioitu olevan tuhatkunta korvikealkoholien vakituista ja lisäksi noin 3 000 – 5 000 satunnaista käyttäjää.

## Korvikkeina käytetyt tuotteet

Korvikealkoholina on käytetty alkoholia (etanolia eli etyylialkoholia) sisältäviä pesunesteitä, hajuvesiä, ikkunanpesuun ja polttonesteeksi tarkoitettua talousspriitä, pulituuria, polttonesteitä kuten Sinolia, käsihuuhteita, alkoholipitoisia kasvirohdosuutteita ja jäähdytysnesteitä.

### Kölninvesi

Kölninvesi (*eau de cologne*), joka sai piireissä lempinimen *kolina.*

### Pulituuri

Pulituuri on ranskalaisessa kiillotuksessa käytetty spriipohjainen sellakkaliuos.

Rappioalkoholistit tapasivat erottaa tuotteesta sellakan käyttääkseen spriitä päihteenä. Pulituuriin liuotettiin suolaa, pulloa ravistettiin, ja näin lakka putosi sakkana pohjalle, jättäen juomakelpoisen pirtun pintaan.

Sellakan spriistä erotteluun käytettiin myöhemmin myös hiilihapotettuja virvoitusjuomia. Tästä tavasta sai alkunsa nimitys ”puliukko”, vaikka pulituurin käyttö olikin muihin korvikealkoholeihin verrattuna vähäistä.

### ”Telaketju”

Sota-aikana Suomessa käytettiin moottoripolttoaineena spriillä jatkettua bensiiniä niissä ottomoottoriajoneuvoissa, joiden käyttöön puukaasuttimet eivät soveltuneet. Alkoholibensiinistä erotettua ja korvikealkoholina käytettyä etanolia kutsuttiin *telaketjuksi*. Nimitys saattaa liittyä siihen, että alkoholia erotettiin juotavaksi myös bensiinikäyttöisten panssarivaunujen ja rynnäkkötykkien polttoaineesta.

## Myrkytyskuolemat
Suomessa alkoholimyrkytyksen aiheuttamista kuolemista alle kuudesosa on korvikealkoholin aiheuttamia. Metanolista johtuvat kuolemat ovat vähentyneet 2010-luvulla voimaan tulleiden rajoitusten myötä. Vuonna 2019 Suomessa tuli voimaan rajoitus, että kuluttajille ei saa myydä tuulilasin pesunestettä, jossa metanolia on 0,6 painoprosenttia tai enemmän. Nykyään yleensä Suomessa käytetyt lasinpesunesteet sisältävät etanolia tai isopropanolia.

## Katso myös
* Kilju

## Lähteet

## Kirjallisuutta
* 
* 
* 
* 
* 

## Aiheesta muualla
* Suomalainen kyllä keksi viinalle korvikkeita Yle 30.7.2013.
* Korvikealkoholien käyttö Päihdelinkki 24.9.2009.
* Mitä korvikealkoholit ovat?, tekstin koostanut Arvi Pihlman. Yläneen Kotiseutuyhdistys ry
Sierra Morena

**Sierra Morena** on eteläisen Espanjan poikki kulkeva itä–länsi-suuntainen 400 kilometriä pitkä vuorijono. Se muodostaa Pyreneiden niemimaan keskusylängön rajan ja vedenjakajan pohjoisessa olevan Guadianalaakson ja etelässä olevan Guadalquivirin laakson väliin. 

Vuoristo sijaitsee Jaénin maakunnassa. Despeñaperrosjoki muodostaa luonnollisen kulkuväylän Sierra Morenan poikki niemimaan pohjoisosasta Andalusiaan. Sen seinämät yltävät yli 500 metrin korkeuteen.

Sierra Morena on muodostunut pohjoiseen siirtyvän Afrikan laatan paineessa. Siellä on arvokkaita lyijyn, hopean, elohopean ja muiden metallien esiintymiä, joita on hyödynnetty jo esihistoriallisina aikoina.

Vuoriston luonnonkauneus on nykyisin säilytettynä luonnonpuistoissa, kuten Despeñaperros, Sierra de Andújar (Jaén), Sierra de Cardeña-Montoro, Sierra de Hornachuelos, Sierra Madrona, Sierra Norte de Sevilla ja Sierra de Aracena Huelva. Sierra de Andújar on yksi niitä harvoja seutuja, joilla elää uhanalaisia espanjanilveksiä.

Sierra Morena mainitaan *[[Don Quijote]]ssa*, jossa Sancho Panza vihjaa vuoriston olevan Pyhän veljeskunnan turvapaikka, kun Don Quijote on vapauttanut kaleeriorjia. Voltairen satiirissa *[[Candide]]* päähenkilöt pysähtyvät sinne paetessaan Lissabonista (luvut 9–10). Nikolai Karamzinin kertomus ”Sierra-Morena” (1793), jossa venäläinen kirjailija kertoo kirjailijan ja nuoren Elviran rakkaustarinan, on myös omistettu tuolle vuorijonolle. Sierra Morena oli myös paikka, jossa suurin osa Jan Potockin *Manuscrit trouvé à Saragossea* tapahtui. Sierra Morena mainitaan myös tunnetussa laulussa ”Cielito Lindo”.

## Aiheesta muualla
Dying to Say This to You

**Dying to Say This to You** on The Soundsin toinen studioalbumi, joka julkaistiin Ruotsissa 15. maaliskuuta 2006 ja Isossa-Britanniassa kuusi päivää myöhemmin. Kannen kuvassa esiintyy kaksi naista, vasemmalla puolella yhdysvaltalainen DJ Leigh Lezark ja hänen oikealla puolellaan oleva nainen on hänen ystävänsä Alexis Page.

Albumi nousi Suomen virallisen listan sijalle 27.

## Kappaleet
### Alkuperäinen Ruotsin painos
#
#
#
#
#
#
#
#
#
#
#

### Japanin painos
#
#
#

### UK-painos
#
#
#
#
#
#
#
#
#
#

### Bonuskappaleet
#
#
#
#
#
#

### Bonusvideot
# Tony the Beat
# Song with a Mission   

## Arvostelut
* Metacritic: 68/100
* AllMusic: 
* AbsolutePunk: 82%
* Metropoli.net: 
* Rolling Stone: 
* Soundi: 

## Lähteet

## Aiheesta muualla
* Dying to Say This to You discogs.com -sivustolla
Vektoripiirianalysaattori

**Vektoripiirianalysaattori** (myös piirianalysaattori) on elektroniikan ja radiotekniikan mittalaite, jolla mitataan suurtaajuuspiirien vahvistus - ja vaihekäyttäytymistä (S-parametrejä). Tutkittava piiri on kaksiporttinen (tulo ja lähtö). Laite näyttää yleensä halutussa esitysmuodossa tutkittavan piirin (esim. vahvistin tai suodatin) vahvistuksen / vaimennuksen ja vaihesiirron.
Pitkäjärvi (Petsamo)

**Pitkäjärvi** oli kylä Suomeen vuosina 1920&ndash;1944 kuuluneen Petsamon kunnan länsiosassa, Neuvostoliitolle sodan jälkeen luovutetulla alueella. Nykyisin Pitkäjärven alueella ei ole asutusta.

## Historia
Pitkäjärvi sijaitsi Paatsjoen laajentuman Pitkäjärven etelärannalla. Pitkäjärven naapurikyliä olivat pohjoisessa Salmijärvi ja Menikka sekä etelässä Vouvatusjärvi. Lännessä Pitkäjärvi rajoittui Norjaan, sillä valtakunnan raja kulki Paatsjokea pitkin. Valtioneuvoston vuonna 1930 vahvistaman Petsamon uuden kyläjaon mukaan Pitkäjärven kyläkuntaan tulivat kuulumaan Pitkäjärven ja Vouvatusjärven kylät. Jäämerentie kulki Pitkäjärven kylän kautta.

Inarijärven ja Jäämeren välillä on aikoinaan kuljettu Paatsjokea pitkin. Vuonna 1916 Tie- ja vesirakennusten ylihallitus alkoi rakentaa vesireitin varrelle maantietä Ivalosta Paatsjoen laaksoon. Venäjän vallankumous ja Suomen sisällissota keskeyttivät tietyömaan, mutta reitin varrelle ehdittiin rakentaa hirsirakenteiset kestikievarit eli majatalot talousrakennuksineen arkkitehti Thure Hellströmin laatimilla tyyppipiirustuksilla. Yksi majataloista sijaitsi Pitkäjärvellä. Petsamon tultua liitetyksi Suomeen maantien rakentamista jatkettiin 1920-luvun alussa, ja tie nimettiin Jäämerentieksi. Suomen Matkailijayhdistys hoiti Pitkäjärven majataloa vuosina 1926–1929.

Omaa koulua Pitkäjärvellä ei ollut. Petsamon ensimmäisessä koulupiirijaossa vuonna 1921 Pitkäjärvi kuului Salmijärven koulupiiriin. Pitkäjärven pohjoispuolelle Menikkaan perustettiin koulu vuonna 1931 ja eteläpuolelle Höyhenjärvelle vuonna 1932

### Väestö
Vuoden 1929 henkikirjoituksen mukaan Pitkäjärvellä oli silloin 61 asukasta, jotka olivat kaikki suomalaisia.
 
Asukasluvun kehitys:
*32 (1921)
*66 (1925)
*61 (1929)
*53 (1930)
*79 (1935) (yhdessä Vouvatusjärven kanssa)
*90 (1939) (yhdessä Vouvatusjärven kanssa)

## Lähteet
*

### Viitteet
Rauhaton mies

**Rauhaton mies** on ruotsalaisen kirjailijan Henning Mankellin kirjoittama rikosromaani, jonka pääosassa on komisario Kurt Wallander. Kirja on ilmestynyt vuonna 2009, ja se on viimeinen Wallanderista kertova teos. Alun perin Mankell aikoi lopettaa Wallander-kirjasarjan jo vuonna 1999, mutta muutti myöhemmin mielensä ja päätti tehdä vielä yhden osan.

Kirjasta on tehty elokuvaversio, jossa Wallanderia näyttelee Krister Henriksson.

Kirjan tapahtumat sijoittuvat vuosiin 2007-2008, noin viisi vuotta sen jälkeen kun Wallander on muuttanut pois Ystadin keskustasta maaseudulta ostamaansa omakotitaloon. Wallanderin tytär Linda kertoo isälleen merkittävän uutisen: hän saa lapsen ja Kurtista tulee isoisä. Lapsen isä, Lindan avopuoliso Hans von Enke, työskentelee pankkialalla ja on varakkaasta perheestä.

Wallander tutustuu vävynsä vanhempiin, mutta sitten nämä katoavat salaperäisellä tavalla. Ensin Håkan von Enke, merivoimien eläkkeellä oleva upseeri, jää palaamatta joka-aamuiselta kävelyretkeltään. Hieman myöhemmin katoaa hänen vaimonsa. Asiaa tutkii Tukholman poliisi, mutta kesälomalla oleva Wallander tekee myös omia tutkimuksiaan. Ruotsissa 1970- ja 1980-luvuilla tapahtuneet sukellusveneiden aluevesiloukkaukset tuntuvat liittyvän tapahtumiin. Mies selvästi pelkäsi jotain ennen katoamistaan. Onko hänet murhattu vai pakeniko hän ennen kuin hänet onnistuttiin murhaamaan? Tutkimuksissaan Wallander huomaa, ettei kaikkia sukellusvenehavaintoja edes haluttu tutkia kunnolla. Koska sukellusveneiden todellisen kansallisuuden selvittäminen ei näyttänytkään aikanaan kiinnostavan kaikkia, ajatuu Wallander yhä syvemmin kylmän sodan lopun historian kaivelemiseen.

Wallanderia ovat koko ajan vaivanneet ajoittaiset muistikatkokset: ensin hän unohtaa virka-aseensa ravintolaan, sitten hellan päälle keittiössään ja tapaa kotiin tullessaan palokunnan pihallaan ja lopulta ei tunnista tyttärentytärtään.

Wallander selvittää arvoituksen, ja myös syy hänen muistikatkoksiinsa selviää kirjan lopussa.

## Lähteet
Vouvatusjärvi (kylä)

**Vouvatusjärvi** oli kylä Suomeen vuosina 1920-1944 kuuluneen Petsamon kunnan länsiosassa, Neuvostoliitolle sodan jälkeen luovutetulla alueella. Vouvatusjärvi sijaitsi Paatsjoen laajentuman Vouvatusjärven itäpuolella. Vouvatusjärven naapurikyliä olivat pohjoisessa Pitkäjärvi ja etelässä Höyhenjärvi. Lännessä kylä rajoittui Norjaan, sillä valtakunnan raja kulki Paatsjokea pitkin. Valtioneuvoston vuonna 1930 vahvistaman Petsamon uuden kyläjaon mukaan Vouvatusjärvi tuli kuulumaan Pitkäjärven kyläkuntaan. Nykyisin Pitkäjärven alueella ei ole asutusta. 

## Kyläkuva
Jäämerentie kulki kylän kautta. Vouvatusjärvellä ei ollut omaa koulua. Petsamon ensimmäisessä koulupiirijaossa vuonna 1921 Vouvatusjärvi kuului Salmijärven koulupiiriin. Vouvatusjärven eteläpuolelle Höyhenjärvelle perustettiin koulu vuonna 1932.

## Väestö
Vuoden 1929 henkikirjoituksen mukaan Vouvatusjärvellä oli 32 asukasta, joista suomalaisia ja kolttasaamelaisia kumpiakin oli 16.
 
Asukasluvun kehitys:
*27 (1921)
*29 (1925)
*32 (1929)
*35 (1930)
Vuoden 1930 jälkeen Vouvatusjärven väestö laskettiin yhteen Pitkäjärven kanssa.

## Lähteet
*

### Viitteet
Tripneustes gratilla

***Tripneustes gratilla*** on lyhytpiikkinen merisiili, jota pidetään joskus meriakvaariossa.

## Ulkonäkö ja koko
*T. gratilla* voi kasvaa halkaisijaltaan noin seitsensenttiseksi. Sen pinnassa vuorottelevat lyhyiden piikkien peittämät ja sileät lohkot. Piikit ovat punaisia tai valkoisia, sileät lohkot punaisia, violetteja ja mustia.

## Alkuperä
*T. gratilla* elää luonnossa indopasifisella merialueella.

## Käyttäytyminen, ravinto ja vesiolot
*T. gratilla* syö levää. Sitä voi pitää meriakvaariossa, jonka kivien pinnalta se jyystää mielellään levää – jos villiä levää ei ole tarpeeksi, sille syötetään kuivattua levää tai levävalmisteita. Riutta-akvaariossa on vaara, että se syö koralleja. Se kerää piikkeihinsä usein kaikenlaista rojua.

*T. gratilla* ei kestä lyhytaikaistakaan vedestä pois joutumista. Sen piikeissä on jonkun verran myrkkyä, joka ei yleensä ole ihmiselle vaarallista.


T. gratilla collector.jpg
Tripneustes gratilla.jpg|Naamioitunut merisiili.
T. gratilla podia.jpg
T. gratilla face orale.jpg
Tripneustes gratilla Asia.jpg


## Lähteet
Cob (hevonen)

**Cob** on Britteinsaarilta lähtöisin oleva pitkälti historiallinen hevostyyppi, joka ei yhdisty erityisesti mihinkään tiettyyn rotuun. D-sektion walesincobeja pidetään kuitenkin tyypin klassisina edustajina.

*British Show Horse Associationin* (BSHS) säännöissä cobia kuvataan seuraavasti: "Cob on enemmin tyyppi kuin rotu. Se on matalajalkainen, säkäkorkeudeltaan 148–155 cm, jaloistaan erittäin vankkaluinen ja kykenee kantamaan huomattavaa painoa. Cobin tulee olla hyväkäytöksinen ja sopia hyvin hermostuneille tai iäkkäille ratsastajille. Cobilla tulee olla järkevännäköinen pää (joskus kyömy), suuret ja ystävälliset silmät, hyvänmuotoinen kaula jossa selkeä harjamarto, lyhyeksi leikattu harja ja hyvin muodostunut säkä. Cobilla tulee myös olla kuivat, vahvat kintereet ja kaikki hyvän metsästyshevosen ominaisuudet; sillä on matalat liikkeet ja se on mukava ratsastaa."

Yleisesti ottaen cob on suhteellisen pieni, tiivis- ja vankkarakenteinen hevonen, jolla on syvä runko (eli rungon osuus säkäkorkeudesta on suuri), tasaiset askellajit ja rauhallinen luonne. Cobeja käytetään nykyisin kilpa- ja harrastusratsuina sekä ajoon. Perinteisesti ne ovat toimineet luotettavina, monipuolisina arjen käyttöhevosina.

Erityisesti cobeille tarkoitetuissa näyttelyissä ja kilpailuissa cobit esitetään harja lyhyeksi ja vuohiskarvat siisteiksi leikattuina sekä häntä siistiksi nypittynä. Cobin esittäjän tai ratsastajan asu on myös tarkoin määritelty.

## Lähteet
Radiotekniikka

**Radiotekniikka** (RF-tekniikka, RF-elektroniikka) on sähkötekniikan ala, joka käsittelee suurtaajuisia ilmiöitä ja viestintää radioaaltojen avulla.

Radiotekniikkaan liittyy lähetinlaitteet ja vastaanotinlaitteet, antennit ja radioaaltojen eteneminen. Radioaaltoja voidaan käyttää radiossa ja radiopuhelimissa puheen välitykseen sekä televisiossa kuvan välitykseen. On monia erityisiä piirirakenteita ja komponentteja, joilla radiotekniikassa käsitellään radiosignaaleja.

## Sähkö- ja radiotekniikan peruslakeja
* Ohmin laki
* Maxwellin yhtälöt
* Boltzmannin vakio
* Gaussin laki
* Ampèren laki
* Faradayn induktiolaki
* Planckin tiheys
* sähköisten suureiden analogiat

## Sähkötekniikan peruskäsitteitä
* sähkömagneettinen induktio
* reaktanssi
* reluktanssi, permeanssi
* magnetismi, magneettivuon tiheys, sähkömagnetismi, diamagnetismi, paramagnetismi
* permittiivisyys, permeabiliteetti
* prosessointivahvistus
* pyörrevirta
* vaihtovirta

## Radiotekniikan käsitteitä
* radioaallot, sähkömagneettinen spektri, taajuus
* siirtolinja, sähköjohto, koaksiaalikaapeli
* paluuhäviö ja kytkentähäviö
* seisovan aallon suhde (SWR)
* impedanssi ja impedanssisovitus
* modulaatio
* välitaajuus
* desibeli (logaritmi)
* kohinaluku, kohina, vaihekohina
* S-parametri
* heterodyyni

## Radiotekniikan komponentteja
* elektroniputki
* magnetroni
* klystroni
* aaltoputki

### RF-liittimiä

*BNC-liitin
*N-liitin
*SMA-liitin

## Radiotekniikan piirejä
* oskillaattori
** kideoskillaattori
** VCO
* värähtelypiiri
* taajuussekoitin
* modulaattori
* ilmaisin
* vahvistin
* suodatin
* viritin
* isolaattori
* vaihelukittu silmukka (PLL)

## Radiotekniikan laitteita
* antenni
** isotrooppinen antenni
** pitkälanka-antenni
** dipoliantenni
** maatasoantenni eli monopoliantenni
** jagiantenni
** rakoantenni
** parabolinen peiliantenni
** adaptiiviset älyantennit
* radiovastaanotin ja radiolähetin
* radio, TV ja matkapuhelin, tutka

### Radiotekniikan mittalaitteita
* LCR-mittari
* oskilloskooppi
* radiometri
* spektrianalysaattori
* taajuuslaskin
* vektoripiirianalysaattori
* tehomittari
* SWR-mittari
* yleismittari

## Katso myös
*Elektroniikka
*Sähkömagnetismi
Höyhenjärvi (kylä)

**Höyhenjärvi** oli kylä Suomeen vuosina 1920-1944 kuuluneen Petsamon kunnan läntisimmässä osassa, Neuvostoliitolle sodan jälkeen luovutetulla alueella. Höyhenjärvi sijaitsi Paatsjoen laajentuman Höyhenjärven itärannalla. Pitkäjärven naapurikyliä olivat pohjoisessa Vouvatusjärvi, etelässä Nautsi ja idässä Suonikylä. Lännessä Höyhenjärvi rajoittui Norjaan, sillä valtakunnan raja kulki Paatsjokea pitkin. Valtioneuvoston vuonna 1930 vahvistaman Petsamon uuden kyläjaon mukaan Höyhenjärven kyläkuntaan tulivat kuulumaan Höyhenjärven, Nautsin ja Kornettijoen seudut. Jäämerentie kulki Höyhenjärven kylän kautta. 

Inarijärven ja Jäämeren välillä on aikoinaan kuljettu Paatsjokea pitkin. Vuonna 1916 Tie- ja vesirakennusten ylihallitus alkoi rakentaa vesireitin varrelle maantietä Ivalosta Paatsjoen laaksoon. Venäjän vallankumous ja Suomen sisällissota keskeyttivät tietyömaan, mutta reitin varrelle ehdittiin rakentaa hirsirakenteiset kestikievarit eli majatalot talousrakennuksineen arkkitehti Thure Hellströmin laatimilla tyyppipiirustuksilla. Yksi majataloista sijaitsi Höyhenjärvellä. Petsamon tultua liitetyksi Suomeen maantien rakentamista jatkettiin 1920-luvun alussa, ja tie nimettiin Jäämerentieksi. Suomen Matkailijayhdistys otti Höyhenjärven majatalon hoidettavakseen vuonna 1924 ja teetti siinä kunnostus- ja sisustustöitä, mutta luopui ylläpitämisestä jo seuraavana vuonna.

Petsamon ensimmäisessä koulupiirijaossa vuonna 1921 Höyhenjärvi kuului Salmijärven koulupiiriin. Oma koulu Höyhenjärvelle saatiin vuonna 1932, joka toimi aluksi vain alakouluna. Vuonna 1934 siitä tuli supistettu kansakoulu.

## Väestö
Vuoden 1929 henkikirjoituksen mukaan Höyhenjärven alueella (Nautsi ja Kornettijoki mukaan lukien) oli 97 asukasta, joista oli suomalaisia 86 ja kolttasaamelaisia 11.
 
Asukasluvun kehitys:
*48 (1921)
*105 (1925)
*97 (1929)
*101 (1930)
*122 (1935) 
*130 (1939) 

## Lähteet
*

### Viitteet
Comanthina schlegeli

***Comanthina schlegeli*** on  hiustähti eli merililjoihin kuuluva, ulkonäöltään saniaista muistuttava piikkinahkainen eläin.

*Comanthina schlegeli* muistuttaa rakenteeltaan höyhenmäisten oksien muodostamaa pensasta tai saniaista. Sen väri voi vaihdella kullankeltaisesta ruskeaan tai lähes mustaan. Haarojen lukumäärä on nuorilla yksilöillä 5 tai 10, vanhemmilla jopa 200, ja usein se pysyy viidellä jaollisena. Se käyttää oksiaan planktonin ja muun ohiajelehtivan saaliin siivilöimiseen ravinnokseen.

Hiustähtiä myydään joskus meriakvaarioihin, mutta koska ne eivät kykene käyttämään korvikeruokia, ne nääntyvät ennen pitkää nälkään, jos eivät saa riittävästi luonnollista ravintoa. Siksi niiden pitämistä akvaarioissa ei suositella.

## Lähteet
Paratiisin porteilla

**Paratiisin porteilla** (alkuperäiseltä nimeltään *Sin Tetas No Hay Paraiso*, ) on kolumbialainen 23-osainen vuonna 2006 valmistunut draamasarja. Sarja perustuu kolumbialaisen Gustavo Bolivarin tosipohjaiseen Besteller-romaaniin. Tapahtumat sijoittuvat Pereiraan ja Bogotáan.

Suomessa sarja esitettiin televisiokanava Subilla 9. kesäkuuta – 17. marraskuuta 2009. 

RTI-Columbia ja Telemundo julkaisivat 238-osaisen uudelleenfilmatisoinnin sarjasta nimellä *Sin Senos no Hay Paraiso* vuonna 2008.

## Juoni
Sarja kertoo 17-vuotiaasta Catalina "Cata" Santanasta, joka alkaa kadehtia muita ikäisiään tyttöjä. Hänen äitinsä varoittaa niiden tyttöjen olevan "huonoilla teillä", mutta tytär ei välitä. Catalina haluaisi kansikuvatytöksi, mutta ei saa sopimusta pienten rintojensa takia. Lopulta Catalina päättää hankkia itselleen rintaimplantit. Hän joutuu tekemään vaikeita päätöksiä muodonmuutoksensa rahoittamiseen.

## Näyttelijät

*María Adelaida Puerta - Catalina Santana
*Patricia Ercole - Hilda
*Sandra Beltrán - Yesica "La Diabla"
*Nicolas Rincón - Albeiro Manrique
*Andrés Toro - Byron Santana
*Marlon Moreno - Aurelio Jaramillo "El Titi"
*Jenny Osorio - Ximena
*Marilyn Patiño - Paola
*Margarita Rosa Arias - Vanesa
*Fabio Restrepo - Marcial Barrera
*Ernesto Benjumea - Octavio
*Cristóbal Errázuriz - Cardona
*Juan Pablo Franco - Mauricio
*Ramses Ramos - Pelambre
*Luces Velásquez - Margot
*Saín Castro - Doctor Molina

## Lähteet
Jaroslav Dmitrijev

**Jaroslav Dmitrijev** (s. 25. kesäkuuta 1988 Ukraina) on venäläinen jalkapalloilija, pelipaikaltaan hyökkääjä. Hänen nykyinen seuransa on tallinnalainen FC Levadia, jonka pelaajana hän on voittanut Viron mestaruuden vuosina 2008 ja 2009. Aiemmin Dmitrijev on edustanut Esteliä ja Lasnamäen Ajaxia.

## Lähteet
* Jaroslav Dmitrijev FC Levadian sivuilla
Mika Vehkasaari

**Mika Vehkasaari** on suomalainen viestintäpäällikkö ja tiedottaja. 

Vehkasaari on toiminut muun muassa Siemens Oy:n tiedottaja-toimittajana, viestintäpäällikkönä Yliopiston Apteekissa sekä Vasemmistoliiton viestintäpäällikkönä. 

Vehkasaari on työskennellyt urallaan myös useissa mediayrityksissä tiedotusalan ja toimitusalan tehtävissä kuten Iltalehdessä, Turun Sanomissa, Uusimaassa, Hämeen Sanomissa, Ilta-Sanomissa ja Etelä-Suomen Sanomissa.

Vehkasaari joutui murhayrityksen kohteeksi lauantaina 24. lokakuuta 2009 Porvoossa, kun hänelle ennestään tuntematon 26-vuotias mies hyökkäsi aamuyöllä puukon kanssa Vehkasaaren päälle, puukottaen Vehkasaarta pahoin. Poliisi otti puukottajan pikaisesti kiinni ilman puukottajan tekemää vastarintaa, ja puukottaja tuomittiin myöhemmin Helsingin hovioikeudessa kahdeksaksi vuodeksi vankeuteen.

## Lähteet
Transamerica

**Transamerica** voi tarkoittaa seuraavia:

* Transamerica, yhdysvaltalainen elokuva vuodelta 2005.
* Transamerica, Transamerica-elokuvan soundtrack-albumi.
* TransAmerica, lautapeli
* Transamerica Corporation, yhdysvaltalainen vakuutusalan holdingyhtiö.
Chromodoris

***Chromodoris*** on sulkamerietanoihin kuuluva värikkäiden merinilviäisten suku, johon kuuluu 165 lajia. Ne kuuluvat vapaakiduskotiloiden lahkoon (Nudibranchia).

Suurimmat *Chromodoris*-merietanat kasvavat 15&nbsp;cm pitkiksi, ja voivat painaa yli 400 grammaa. Ne ovat näyttävän värisiä, usein pohjaväriltään kirkkaansinisiä keltaisin, valkoisin ja mustin kuvioin. Ne ovat vahvasti myrkyllisiä. Niillä on pyöreämuotoinen tai soikea vartalo ja vaippa, joka roikkuu reunoilta hameenhelmojen lailla. Etuosassa on kaksi poimullista tuntosarvea, joiden avulla kotilo aistii hajuja ja makuja etsiessään ruokaa. Kukkamaiset kidukset sijaitsevat eläimen selän takaosassa ja peräaukko on kidusten keskellä.

*Chromodoris*-merietanat syövät sienieläimiä.

Joitakin *Chromodoris*-lajeja päätyy joskus meriakvaarioihin, joko tahallisen keräämisen seurauksina tai salamatkustajina korallien tai kivien koloissa. Ne elävät vankeudessa korkeintaan muutamia kuukausia ja voivat kuollessaan myrkyttää koko akvaarion asukkaat.

## Lähteet

## Aiheesta muualla
* Species list  Sea Slug Forum, Australian Museum Online (lajilista, kuvia, kuvauksia)
Transamerica (elokuva)

**Transamerica** on yhdysvaltalainen Duncan Tuckerin ohjaama ja käsikirjoittama elokuva vuodelta 2005. Elokuvassa Felicity Huffman esittää Bree Osbournea, joka saa viikkoa ennen sukupuolenkorjausleikkaustaan kuulla olevansa 17-vuotiaan pojan isä. Huffman oli roolistaan ehdolla parhaan naispääosan Oscar-palkinnon saajaksi.

## Roolit

## Lähteet
Hurjapäät (vuoden 1953 elokuva)

**Hurjapäät** (*The Wild One*) on yhdysvaltalainen László Benedekin ohjaama biker-elokuva vuodelta 1953. Elokuvassa Marlon Brando näyttelee pikkukaupunkiin saapuvan moottoripyöräjengin johtajaa. Kilpailevan jengin johtajaa näyttelee Lee Marvin.

## Roolit

## Lähteet

## Aiheesta muualla
* 
* 
*
Rasputin – riivattu

**Rasputin – riivattu** (*Rasputin, the Mad Monk*) on Don Sharpin ohjaama ja Hammer Film Productionsin tuottama elokuva vuodelta 1966. Elokuvan pohjana on Grigori Rasputinin elämä, mutta on tarina on fiktiivinen. Rasputinia näyttelee Christopher Lee.

## Roolit

## Lähteet
Date with Death

**Date with Death** on yhdysvaltalainen Harold Danielsin ohjaama elokuva vuodelta 1959. Elokuvassa Gerald Mohrin näyttelemä irtolainen löytää murhatun poliisin, ja ottaa tämän henkilöllisyyden itselleen. Elokuva on toinen kahdesta elokuvasta, joiden mainostettiin käyttävän niin sanottua psychorama-tekniikkaa, jolla katsojalle välitettiin alitajuisia viestejä. Toinen vastaavalla tekniikalla toteutettu elokuva on *[[My World Dies Screaming]]*, jonka pääroolissa esiintyi myös Gerald Mohr.

## Lähteet

## Aiheesta muualla
*
Murjekin rautatieasema

**Murjekin rautatieasema** (, ) on rautatieliikennepaikka Ruotsin rataverkkoon kuuluvalla rataosalla  eli nk. Malmbanan-radalla. Liikennepaikka sijaitsee Murjekin kylässä Jokimukan kunnassa Norrbottenin läänissä aivan napapiirin tuntumassa, sekä suunnilleen Bodenin ja Jällivaaran asemien puolessa välissä.

Murjek on ensimmäinen henkilöliikenteen asema Bodenin pohjoispuolella, ja siellä pysähtyvät kaikki rataosalla liikennöivät henkilöjunat.
Kåbdalisin rautatieasema

**Kåbdalisin rautatieasema** (, ) on rautatieliikennepaikka Ruotsin rataverkkoon kuuluvalla rataosalla , eli niin kutsutun Inlandsbanan-radan pohjoisosalla. Liikennepaikka sijaitsee Kåbdalisin kylässä Jokimukan kunnassa, lähellä Kåbdalisin laskettelukeskusta.

Liikennepaikka on avattu liikenteelle yhtä aikaa vuonna 1936 valmistuneen Arvidsjaurin ja Jokimukan välisen rataosuuden kanssa. Liikennepaikalla on pääraiteen lisäksi yksi lyhyt sivuraide junien kohtaamista varten.

Liikennepaikalla pysähtyvät tarvittaessa Östersundin ja Jällivaaran välillä kesäisin liikennöivät moottorijunat. Muuta aikataulunmukaista henkilö- tai tavaraliikennettä ei ole.

## Lähteet
Jokimukan rautatieasema

**Jokimukan rautatieasema** (, ) on rautatieliikennepaikka Ruotsin rataverkkoon kuuluvalla rataosalla  eli nk. Inlandsbanan-radan pohjoisosalla. Liikennepaikka sijaitsee Jokimukan kunnan keskustaajamassa, noin seitsemän kilometriä pohjoiseen napapiiriltä.

Liikennepaikka avattiin liikenteelle vuonna 1927 kun rataosuus Porjuksesta Jokimukkaan valmistui. Se toimi rataosan pääteasemana aina vuoteen 1936, jolloin valmistui Inlandsbanan-radan viimeinen osuus Arvidsjaurin ja Jokimukan välille.

Liikennepaikalla pysähtyvät Östersundin ja Jällivaaran välillä kesäisin liikennöivät moottorijunat. Muuta aikataulunmukaista henkilö- tai tavaraliikennettä ei ole.

## Lähteet
Konsignaatio

**Konsignaatio** on kaupankäyntiin liittyvä menettelytapa, joka käsittää kaksi erilaista muotoa. Ensimmäisessä tapauksessa välihenkilö, kuten esimerkiksi vähittäiskauppias, joutuu ostamaan tavaran itselleen voidakseen myydä sen edelleen. Toinen konsignaation muoto on jälleenmyyntiin liittyvä luottokauppa, jossa kauppahinnan maksuvelvollisuus alkuperäiselle myyjälle on yhdistetty jälleenmyyntitapahtumaan. Tällöin luottokauppaan sisältyy omistuksenpidätysehto. Konsignaatio on käytössä irtainten esineiden kaupassa, kuten esimerkiksi moottoriajoneuvojen ja  taide-esineiden myynnissä.

Yleisin syy konsignaation käyttöön on tavarantoimittajan vakuustarve. Lisäsyy on usein konsignaatioon liitetty välihenkilön oikeus myymättä jääneiden tavaroiden palauttamiseen alkuperäiselle myyjälle. Konsignaatio eroaa myyntikomissiosta siinä, että tavarantoimittaja pysyy esineen omistajana siihen saakka, kunnes sopimuskumppani ostaa esineen. Siksi tavara ei kuulu ennen ostohetkeä konsignaationsaajan konkurssipesään eikä esinettä voida ulosmitata tämän velasta.

Luottokaupassa kaupallinen riski tavaran myymisestä on konsignaationantajalla (myyjällä), kun hän myöntää tavaralle palautusoikeuden. Palautusoikeuden myöntäminen varmistaa hänelle suojan konsignaationsaajan velkojia vastaan. Konsignaatiossa välihenkilö maksaa kauppahinnan myyjälle sopimuksen mukaan välittömästi tai hyvin pian jälleenmyynnin jälkeen. Toisin on tavallisessa jälleenmyyntiä varten sovitussa omistuksenpidätysehdon sisältävässä luottokaupassa. Siinä välihenkilö on velvollinen maksamaan kauppahinnan sovitun määräajan kuluttua riippumatta siitä, onko hän saanut tavaran myydyksi vai ei.

## Lähteet
HMS Grafton (H89)

**HMS Grafton** (viirinumero H89) oli Britannian kuninkaallisen laivaston G-luokan hävittäjä toisessa maailmansodassa.

## Valmistus

Alus tilattiin 5. maaliskuuta 1934 vuoden 1933 laivasto-ohjelmassa John I. Thornycroft and Companyltä Woolstonista, missä köli laskettiin 30. elokuuta 1934 telakkanumerolla 1126. Alus laskettiin vesille 18. syyskuuta 1935 ja valmistui 20. maaliskuuta 1936. Valmistuskustannukset olivat 248&nbsp;485 puntaa ilman Amiraliteetin toimittamia ase- ja viestijärjestelmiä.

## Palvelus
Palvelukseen otettaessa alus liitettiin Välimeren laivaston 1. hävittäjälaivueeseen, kunnes se siirrettiin syyskuussa 1939 huollettavaksi Maltalle. Alus määrättiin palvelukseen palatessaan Kotilaivastoon. Se saapui 22. lokakuuta Plymouthiin saattue- ja partiointitehtäviin ''HMS Gallantin'', ''HMS Greyhoundin'' ja ''HMS Glowwormin'' kanssa.

Marraskuussa alus siirrettiin Harwichiin 22. hävittäjälaivueeseen korvaamaan *[[HMS Keith]]*. Alus siirrettiin 10. tammikuuta 1940 uudelleen muodostettuun 1. hävittäjälaivueeseen Harwichissa. Alus siirrettiin 26. maaliskuuta telakalle Hulliin. Telakalta vapauduttuaan alus aloitti 14. huhtikuuta koeajot. Se lähti seuraavana päivänä Scapa Flowhun, jossa se liitettiin Norjan taisteluita tukeviin yksiköihin. Alus palasi Scapa Flowhun pääosaston mukana 12. toukokuuta.

Alus pelasti 18. toukokuuta *Gallantin* ja ''HMS Foresightin'' kanssa miinaan ajaneen apumiinalaiva *[[HMS Princess Victoria]]n* eloonjääneet. Alus liitettiin 24. toukokuuta suojaamaan siirtoarmeijan evakuointia Ranskasta. Alus suojasi 26. toukokuuta 1940 ''HMS Arethusaa'' ja ''HMS Galateaa'' näiden tukiessa maa-ammunnoin Pas-de-Calaisissa joukkojen evakuointia.

Alus evakuoi 28. toukokuuta 277 miestä. Alus oli 29. toukokuuta palaamassa Doveriin, kun se pysähtyi pelastamaan ''HMS Wakefulin'' eloonjääneitä. *Graftoniin* osui Saksan laivaston sukellusveneen *[[U-62]]* laukaisema torpedo, joka rampautti aluksena. ''HMS Ivanhoe'' upotti tuhoontuomitun aluksen tykkitulella, kun hinaukseen ottaminen oli epäonnistunut. Aluksen tuhoutuessa kaatui neljä miehistönjäsentä, joista yksi oli aluksen päällikkö.

## Lähteet
*
*
*
*

### Viitteet
Imeem

**imeem** oli Internetissä toimiva musiikkiin ja sosiaaliseen mediaan keskittyvä sivusto, joka aloitti toimintansa vuonna 2003. Sivustolla käyttäjät pystyivät katsomaan, kirjoittamaan ja jakamaan kaikkea digitaalista mediaa, kuten kuvia, ääniä ja videoita.

Sivustolla kävi yli 25 miljoonaa käyttäjää kuukaudessa ja yli 65&nbsp;000 uutta käyttäjää joka päivä.

8. joulukuuta 2009 MySpace osti Imeemin, ja kaikki sen sisältö siirtyi osaksi Myspace Music:ia.

## Lähteet
Glyseraldehydi-3-fosfaatti

**Glyseraldehydi-3-fosfaatti** eli **trioosifosfaatti** (C3H7O6P) on orgaaninen molekyyli, joka esiintyy välituotteena useissa tärkeissä biokemiallisissa reaktioissa. Kemialliselta rakenteeltaan se on glyseraldehydin ja fosforihapon esteri.
__notoc__
## Rooli glykolyysissä
Glyseraldehydi-3-fosfaattia muodostuu glykolyysissä, kun fruktoosi-1,6-bisfosfaatti hajotetaan aldolaasi A-entsyymin avulla glyseraldehydi-3-fosfaatiksi ja dihydroksiasetonifosfaatiksi. Dihydroksiasetonifosfaatti isomerisoidaan glyseraldehydi-3-fosfaatiksi trioosifosfaatti-isomeraasientsyymin avulla. Glykolyysin jatkuessa glyseraldehydi-3-fosfaatti muutetaan glyseraldehydi-3-fosfaattidehydrogenaasin avulla 1,3-bisfosfoglyseraatiksi. Samalla NAD<sup>+</sup>-molekyyli pelkistyy NADH:ksi.

## Calvinin kierto
Fotosynteesin pimeäreaktioissa eli Calvinin kierrossa ribuloosi-1,5-bisfosfaattiin liitetään hiilidioksidimolekyyli rubisco- eli ribuloosi-1,5-bisfosfaattikarboksylaasientsyymin avulla. Tuloksena syntyy 3-fosfoglyseraattia, joka hajotetaan glyseraldehydi-3-fosfaatiksi. Siitä kasvit valmistavat edelleen fruktoosia ja glukoosia. 

## [[Tryptofaani]]n ja [[tiamiini]]n biosynteesi
Tryptofaanisynteesissä glyseraldehydi-3-fosfaatti on sivutuote. Tryptofaanisyntaasi katalysoi reaktiota, jossa indoli-3-glyseraldehydifosfaatti hajotetaan indoliksi ja glyseraldehydi-3-fosfaatiksi. Indoli reagoi edelleen saman entsyymin avustuksella seriinin kanssa, jolloin muodostuu tryptofaania.

Glyseroli-3-fosfaatti on substraattina tiamiinin biosynteesissä. Tiamiinisynteesi tapahtuu kasveissa kloroplasteissa. Entsyymit muodostavat tiatsolia, joka muodostaa yhdessä pyrimidiinin kanssa tiamiinia.

Ihminen ei kykene valmistamaan itse tryptofaania eikä tiamiinia.

## Lähteet
Julián Simón

**Julián Simón** (s. 3. huhtikuuta 1987 Villacañas) on espanjalainen ratamoottoripyöräilijä. Simón voitti 125cc-luokan maailmanmestaruuden kaudella 2009. Hän ajoi Aprilialla.

Julián Simón aloitti moottoripyöräilyn motocrossin puolella, jossa hän voitti 10-vuotiaana Espanjan juniorimestaruuden. 12-vuotiaana hän siirtyi ratamoottoripyöräilyyn. Simón ajoi Espanjan kansallista mestaruussarjaa kunnes vuonna 2003 siirtyi MM-sarjaan 125-kuutioisiin. Tosin vuonna 2002 hän oli ajanut joitain MM-osakilpailuja villillä kortilla. Ensimmäisen osakilpailun Simón voitti vuonna 2005. Kausilla 2007 ja 2008 Julián Simón ajoi 250-kuutioisissa, mutta ei saanut yhtään palkintopallisijoitusta ja oli kokonaispisteissä parhaimmillaan yhdeksäs. Kaudeksi 2009 Simón palasi takaisin 125-kuutioisiin ja siitä tulikin Simónin todellinen läpimurtokausi. Ennen vuotta 2009 Simón oli ajanut 95 osakilpailua voittaen vain kerran ja ollen kerran kolmas, kun kaudella 2009 voittoja on tullut kuusi ja palkintopallilla Simón on ollut 11 kertaa. Uran ensimmäinen paalupaikkakin tuli nyt menossa olevalla kaudella.

Kauden 2009 Katalonian GP:ssä Simón alkoi juhlia osakilpailuvoittoaan kierrosta liian aikaisin ja hän putosi tulosluettelossa lopulta neljänneksi.

## Saavutukset
### 50cc-luokka
*Aprilia cupin voitto 2000

### 125cc-luokka
*Maailmanmestaruus 2009
*8 MM-osakilpailuvoittoa, 4 kakkossijaa ja 2 kolmossijaa
*Aprilia cupin voitto 2000

### Motocross
*Espanjan juniorimestaruus 1997

## Lähteet
Sinä (vuoden henkilö)

**Sinä** on Time-lehden vuoden henkilö 2006. Lehti valitsi vuoden henkilöksi käyttäjätuottoisen sisällön miljoonat anonyymit tekijät muun muassa Wikipediassa, YouTubessa, MySpacessa, Facebookissa, Second Lifessa ja Linux-käyttöjärjestelmässä. Valinta nimettiin yksinkertaiseksi ”sinuksi”.

## Taustaa
Aikaisemmat Vuoden henkilö -kunniamaininnan saaneet ovat olleet lähinnä merkittäviä yksittäisiä henkilöitä. Jotkin ovat edustaneet kansaa, ja jotkin ovat olleet elottomia esineitä: tietokone valittiin "vuoden koneeksi" vuonna 1982 ja "vaarantunut Maa" "vuoden planeetaksi" vuonna 1988.

Samankaltaisten media-kunniamainintojen jaoissa oli jo aiemmin huomioitu internetyhteisöjen ja käyttäjälähtöisen sisällöntuotannon merkitys: "Sinä!" oli ensimmäinen Business 2.0:n listalla viidestäkymmenestä "nyt merkittävästä henkilöstä" kesäkuussa 2006, ja ABC News oli valinnut bloginpitäjät vuoden henkilöksi vuonna 2004.

## Päätös
Time-lehden vuosittaisen valintaprosessin mukaisesti eri uutisyhtiöt asettivat ehdokkaita. "Sinua" (*you*) tai "YouTube-väkeä" ehdotettiin voittajaksi marraskuussa. Lukijoiden mielipiteitä kartoitettiin internetissä. Lopullisen päätöksen valinnasta teki päätoimittaja Richard Stengel, joka valitsi "sinut" Mahmud Ahmadinežadin sijasta.

Päätös julkistettiin 13. joulukuuta 2006 ilmestyneessä numerossa. Lehden kannessa oli kuva iMac-tietokoneesta, jonka päälle oli asetettu YouTube-sivuston videosovellutusta muistuttavaan ruutuun heijastava metallikalvo. Kannen tarkoitus oli heijastaa kenet tahansa lehden poimiva ihminen internetsisältönä. Tätä käsittelivät artikkeleissaan NBC:n toimittaja Brian Williams ja Time-lehden toimittajat Lev Grossman ja Richard Stengel. Grossmanin kuvailun mukaan "se tarkoittaa yhteistyön voimaa, toistensa auttamista sekä sitä, miten tämä ei vain muuta maailmaa vaan muuttaa myös tapaa, jolla maailma muuttuu".

## Kritiikki
Valintaa arvosteltiin lyhytnäköiseksi tempuksi ja muiden vuoden aikana uutisissa esiintyneiden huomiottajättämiseksi. Asiantuntija Paul Kedrosky kutsui sen olevan "uskomatonta laistamista" ja arvaili valinnan ennustavan "jonkinlaista markkinahuippua käyttäjälähtöiselle sisällöntuotannolle lähiaikoina".

## Lähteet

## Aiheesta muualla
*
Kolangiokarsinooma

**Kolangiokarsinooma** on sappiteistä lähtevä syöpäsairaus. Se voi alkaa maksan sisäisissä tai ulkoisissa sappiteissä. Kyseessä on Suomessa harvinainen sairaus, sillä sappiteiden ja sappirakon syöpiin sairastuu vuosittain yhteensä vain noin 250 suomalaista, ja sappirakon syöpä on näistä yleisemmin tavattu. 

Sappiteiden loisten aiheuttamat infektiot ovat syövän riskitekijä trooppisissa maissa. Myös primaarinen sklerosoiva kolangiitti altistaa syövälle kohottaen kolangiokarsinooman riskin jopa 161-kertaiseksi. Haavainen paksusuolen tulehdus puolestaan on primaarisen sklerosoivan kolangiitin riskitekijä.

Carolin taudista kärsivistä arviolta seitsemän prosenttia saa sappitiesyövän. 

Tyypillinen kolangiokarsinooman aiheuttama oire on keltaisuus. Kun kasvain tukkii sappitiehyen, bilirubiini kertyy potilaan verenkiertoon ja aiheuttaa kyseisen oireen. Elimistöön kertyy lisäksi sappihappoja, mikä johtaa kutinaan. Yleisoireina saattaa esiintyä muun muassa laihtumista ja väsymistä. Keltaisuuden ilmetessä potilaan maksa-arvot ovat tyypillisesti jo hyvin korkeat. 

Kasvaimen poisto leikkauksella ei onnistu useinkaan. Sen estää monilla kasvaimen sijainti tai leviäminen. Jos syöpä on maksan sisällä tai aivan maksan lähellä, voidaan hoitona kokeilla maksansiirtoa. Vaikeahoitoisuutensa takia kolangiokarsinooman ennuste on huono. Jos kasvain saadaan poistettua kokonaan, 30–40 % potilaista elää vielä vähintään viisi vuotta. Suomessa kaikista sappiteiden ja -rakon syöpiin sairastuneista miehistä on viiden vuoden päästä elossa 14 % ja naisista 10 %.

## Lähteet
Jääkiekon SM-sarjakausi 1971–1972

**Jääkiekon SM-sarjakausi 1971–1972** oli viimeinen jääkiekon SM-sarjan kausi, joka pelattiin 12 joukkueen kesken. Kaksinkertaisen runkosarjan jälkeen sarja jaettiin kuuden joukkueen loppu- ja putoamissarjaan. Loppusarjan voittaja voitti Suomen mestaruuden. SM-sarjaa supistettiin seuraavaksi kaudeksi kymmenen joukkueen sarjaksi, jolloin kolme putoamissarjan viimeistä joukkuetta putosi sarjasta suoraan ja neljänneksi viimeinen joutui karsimaan sarjapaikastaan.

Mestariksi pelasi Tampereen Ilves. Hopeaa sai Helsingin Jalkapalloklubi ja pronssia Helsingin IFK.
## SM-sarja
### Alkusarja

Kuusi parasta loppusarjaan ja kuusi heikointa putoamissarjaan.

### SM-Loppusarja

Ilves voitti mestaruuden, HJK:lle hopeaa ja HIFK:lle pronssia.

### Putoamissarja

Lukko, Karhu-Kissat ja JoKP putosivat suomensarjaan. Ässät SM-sarjakarsintaan.

## Yleisömäärät

### Palkinnot
Jorma Peltonen, Ilves voitti pistepörssin ollen myös paras syöttäjä tehoilla 28+35 = 63. Pekka Leimu niin ikään Ilveksestä oli 32:lla maalillaan sarjan maalitykki.

Jarmo Wasaman muistopalkinto: Seppo Ahokainen, Ilves

## Suomensarjan loppusarja

SaiPa nousi SM-sarjaan, SaPKo SM-sarjakarsintaan.

## SM-sarjakarsinta

Ässät säilyi SM-sarjassa.

## Lähteet

## Aiheesta muualla
*
Mauno Arjavirta

**Mauno Johannes Arjavirta** (sukunimi vuoteen 1936 *Arffman*; 23. kesäkuuta 1918 Sotkamo – 31. tammikuuta 2012) oli suomalainen päätoimittaja ja kirjailija. Hän kirjoitti myös nimimerkillä *Jussi Sotkamo*.

Arjavirran vanhemmat olivat räätäli Hemmi Arffman ja Hilma Koskela. Hän oli naimisissa Helvi Haaramaan kanssa. Arjavirran perhe muutti 1920-luvun alussa Sotkamosta Riihimäelle jonne Hemmi Arffman perusti räätälinliikkeen. Arjavirta kävi ennen sotia maamieskoulun ja n. Sotavuosien jälkeen hän opiskeli 1946–1947 Työväen akatemiassa. Arjavirta oli sitten toimittajana muun muassa *[[Turun Päivälehti|Turun Päivälehdessä]]* ja *[[Hämeen Kansa]]ssa* ja vuodesta 1958 alkaen oli Invalidiliiton julkaiseman *[[Invalidityö]]*-lehden päätoimittajana.

## Teoksia
* *Silta yli kuilun*, romaani. Karisto 1955 (nimimerkillä *Jussi Sotkamo*)
* *50-vuotias JOK : piirteitä Janakkalan osuuskaupan toiminnasta vuosilta 1907-1956*. Janakkalan osuuskauppa, Hämeenlinna 1957
* *Osuusliike Häme 1927-1957*. Osuusliike Häme, Hämeenlinna 1957
* *Tuulinen paikka*, romaani. WSOY 1960
* *Ei välitöntä hengenvaaraa*, nuorisoromaani. Otava 1964
* *Käpylä, puutarhakaupunginosa : 50 vuotta (1920–1970)*, Eikka Mäkisen kanssa. Käpylä-seura, Helsinki 1970.
* *Viiden vuosikymmenen kuvat : Invalidiliitto 1938-1988*, toimikunta: Mauno Arjavirta ym. Invalidiliitto, Helsinki 1989
* *Mauno-vaari kertoo lapsuudestaan*. 1996

## Lähteet
* 
* Riihimäen kaupunginkirjasto : Riihimäkeläiskirjailijoita : Mauno Arjavirta
Tosinimi

**Tosinimi** on kohteensa nimi, joka ilmaisee sen todellista luonnetta. Magiassa, uskonnollisessa invokaatiossa ja mystiikan mantroissa kohteisiin viittaaminen pyhän kielen sanoilla tai muuten voimallisilla sanoilla on ollut keskeistä ainakin antiikista ajoista asti.

## Kansantarut
Kansanperinteessä henkilön tai olennon (ehkä jopa jumalan) tosinimen tunteminen antaa voiman vaikuttaa tähän maagisesti.

Skandinaavisissa myyteissä maagisia petoja kuten Nix saatettiin kukistaa kutsumalla niitä tosinimillään.

Renessanssin demonologia (jota katolinen kirkko yhä harjoittaa Suomessakin) perustuu ajatukseen, että demoniin saadaan valtaa tietämällä sen tosinimi (ks. manaus).

Muinaiset juutalaiset uskoivat Jumalan nimen olevan niin voimallinen, että sen lausuminen kiellettiin. Myös nykykristittyjen fraasia "Isän, Pojan ja Pyhän hengen nimeen" käytetään taikasanojen tavoin.

## Kryptografiassa
Kryptografiassa termi "tosinimi" ("true name") voi tarkoittaa nimeä, joka identifioi kohteensa yksikäsitteisesti globaalissa nimiavaruudessa. 

## Katso myös
* Ged (kohteen tosinimen tietäminen antaa maagisia voimia kohteen yli)
* Tittelintuure (pääjuonielementti verrattavissa tosinimen käyttöön)
* mantra
* kabbalismi

## Lähteet
Leigh Lezark

**Leigh Lezark** (s. 26. heinäkuuta 1984) on yhdysvaltalainen malli ja DJ. Hän kuuluu newyorkilaiseen The Misshapes -nimiseen DJ-kolmikkoon. Hänen kuvansa on ruotsalaisen The Sounds -yhtyeen toisen albumin ''Dying to Say This to Youn'' kannessa vasemmalla puolella.

## Lähteet

## Aiheesta muualla
*
Alex Etel

**Alexander Nathan ”Alex” Etel** (s. 19. syyskuuta 1994 Manchester, Englanti, Iso-Britannia) on englantilainen näyttelijä.

Etel teki elokuvadebyyttinsä vuonna 2004 Danny Boylen elokuvassa *[[Millions]]*, jossa hän näytteli Damian-nimistä päähenkilöä. Kolme vuotta myöhemmin hän esiintyi *[[Cranfordin naiset]]* -minisarjassa. Vuonna 2007 hän esitti myös Angus MacMorrowia elokuvassa *[[Vesihevonen: Legenda syvyyksistä]]*. Vuonna 2010 hän näytteli Robbie Kayn kanssa elokuvassa Ways to live forever.

## Lähteet
*
Emättimen syöpä

**Emättimen syöpä** on harvinainen naisten syöpä. Sairastumisriskiä siihen kasvattavat yli 60 vuoden ikä ja papilloomavirus. Alle kolme prosenttia kaikista gynekologisista syövistä on emättimen syöpiä. Suomessa emättimen syöpiä todetaan vuosittain 10–20. Mahdollisia emättimen syövän oireita ovat epätavallinen verenvuoto, patti emättimessä, lantiokipu ja kipu virtsatessa.

Useimmat emätinsyövät ovat levyepiteelikarsinoomia. Joskus havaittu pahanlaatuinen kasvain voi olla muun syövän etäpesäke.

Noin 65–70 % sairastuneista on elossa viisi vuotta emättimen syövän toteamisen jälkeen, jos se ei ole levinnyt. Leviäminen esimerkiksi virtsarakkoon tekee ennusteesta paljon huonomman. Britanniassa 58 % kaikista emättimen syöpään sairastuneista elää toteamisen jälkeen viisi vuotta tai enemmän.

## Lähteet
The Way of the Fist

**The Way of the Fist** on yhdysvaltalaisen heavy metal -yhtye Five Finger Death Punchin ensimmäinen studioalbumi, joka julkaistiin 31. heinäkuuta 2007. Yhdysvaltain Billboard 200 -listalla albumi debytoi sijalla 199, ja parhaimmillaan se oli sijalla 101. Suomen albumilistalla albumin paras sijoitus oli 28. Albumi julkaistiin uudestaan kesällä 2008, jolloin se menestyi paremmin.

Albumi ylsi Yhdysvalloissa Billboard 200 -listan sijalle 107. Suomessa se debytoi virallisen albumilistan sijalla 28.

## Kappaleet
# 
# 
# 
# 
# 
# 
# 
# 
# 
# 

;Uudelleenjulkaisun bonuskappaleet
#
# 
# 

;Bonuskappaleet:
# 
# 
# 
# 

;Ison-Britannian bonuskappaleet
# From Out of Nowhere (Faith No More -cover)
# The Devil’s Own (Live)

## Kokoonpano
* Ivan Moody – laulu
* Zoltan Bathory – kitara
* Jason Hook – kitara
* Matt Snell – basso, taustalaulu
* Jeremy Spencer – rummut

## Arvostelut
* About.com ()
* Desibeli.net: 
* Imperiumi: 6/10
* Kerrang! ()

## Aiheesta muualla
* 

## Lähteet
Haaparinne

**Haaparinne** on Siilinjärven asuinlähiö, joka sijaitsee kunnan eteläosissa noin kymmenen kilometrin päässä keskustasta etelään. Haaparinteen rakennuskanta on erittäin nuorta ja pääosa asukkaista on lapsiperheitä tai nuoria perhettä perustamassa olevia ihmisiä. Aluetta alettiin rakentaa vasta 2000-luvun alussa. Haaparinteen asuinrakentaminen koostuu omakoti- ja rivitaloista.

Haaparinteellä toimii vuonna 2012 avattu Haaparinteen päiväkoti, jossa on neljä lapsiryhmää. Haaparinteen läheltä kulkee lähiliikenteen linja 30, sekä läheltä kulkee 31 ja 35. Haaparinteeltä Kuopion keskustaan voi matkustaa Etelä-Siilinjärvi-lipulla.

Haaparinteen kaakkoispuolella sijaitsee Toivalan ja eteläpuolella Vuorelan asuinalueet. Matkaa Kuopioon on noin 10 kilometriä.

## Lähteet
Linja 9 (Pariisin metro)

**Paris Métro Ligne 9** (linja 9) on yksi Pariisin metron linjoista. Linja yhdistää Pont de Sevresin Boulognessa lännessä Montreuiliin idässä mm. Trocadéron ja Républiquen kautta. Linja on neljänneksi käytetyin linja järjestelmässä. Linja ei ylitä Seineä kertaakaan.

Linjalla 9 on vaihtoasema kaikkien muiden linjojen paitsi linjan 12 sekä bis-linjonen kanssa. Sillä on kuitenkin maanalainen yhteys linjan 12 asemalle. Linjan kalustona on MF 67-runkoja, jotka tullaan korvaamaan MF 2000-rungoilla.

## Historia
* 8. marraskuuta 1922: Linja 9 avataan osuudelle Exelmans-Trocadéro. 8 asemaa.
* 27. toukokuuta 1923: Linjaa jatkettiin Trocadérosta Saint-Augustiniin. 6 uutta asemaa.
* 3. kesäkuuta 1923: Linjaa jatkettiin Saint-Augustinista Chaussee d'Antiniin. 2 uutta asemaa.
* 29. syyskuuta 1923: Linjaa jatkettiin Exelmansista Porte de St-Cloudiin. 1 uusi asema.
* 30. kesäkuuta 1928: Linjaa jatkettiin Chaussee d'Antinista Richelieu-Drouotiin. 1 uusi asema.
* 10. joulukuuta 1933: Linjaa jatkettiin Richelieu-Drouotista Porte de Montreuiliin. 13 uutta asemaa.
* 3. helmikuuta 1934: Linjaa jatkettiin Porte de St-Cloudista Pont de Sèvresiin. 3 uutta asemaa.
* 14. lokakuuta 1934: Linjaa jatkettiin Porte de Montreuilista Mairie de Montreuiliin. 3 uutta asemaa.

## Tulevaisuus
Kahden aseman pituinen laajennus itään Montreuil-Mur-à-Pêchesiin saatetaan rakentaa tulevaisuudessa.

## Kartta ja asemat



* Pont de Sèvres
* Billancourt
* Marcel Sembat
* Porte de St-Cloud
* Exelmans
* Michel-Ange-Molitor, vaihtomahd.: linja 10 (eteläinen osa)
* Michel-Ange-Auteuil, vaihtomahd.: linja 10 (pohjoinen osa)
* Jasmin
* Ranelagh
* La Muette
* Rue de la Pompe
* Trocadéro, vaihtomahd.: linja 6
* Iéna
* Alma Marceau
* Franklin d.Roosevelt, vaihtomahd.: linja 1
* Saint-Philippe du Roule
* Miromesnil, vaihtomahd.: linja 13
* Saint-Augustin
* Havre Caumartin, vaihtomahd.: linja 3
* Chaussée d'Antin-La Fayette, vaihtomahd.: linja 7
* Richelieu-Drouot, vaihtomahd.: linja 8
* Grands Boulevards, vaihtomahd.: linja 8
* Bonne Nouvelle, vaihtomahd.: linja 8
* Strasbourg-Saint Denis, vaihtomahd.: linjat 4 ja 8
* République, vaihtomahd.: linjat 3, 5,8 ja 11
* Oberkampf, vaihtomahd.: linja 5
* Saint-Ambroise
* Voltaire
* Charonne
* Rue des Boulets
* Nation, vaihtomahd.: linjat 1,2,6 ja RER A
* Buzenval
* Maraîchers
* Porte de Montreuil
* Robespierre
* Croix de Chavaux
* Mairie de Montreuil

### Uudelleennimetyt asemat
* 6. lokakuuta 1942: Rond-Point des Champs-Elysées uudelleennimettiin Marbeuf-Rond-Point des Champs-Elyséesiksi.
* 30. lokakuuta 1946: Marbeuf-Rond-Point des Champs-Elysées uudelleennimettiin Franklin D. Rooseveltiksi.
* 1989: Chaussee d'Antin uudelleennimettiin Chaussée d'Antin-La Fayetteksi.
* syyskuu 1998: Rue Montmartre uudelleennimettiin Grans Boulevardsiksi ja Rue des Boulets-Rue des Montreuil uudelleennimettiin Rue des Bouletsiksi.

## Turismi
Linja 9 kulkee seuraavien turistinähtävyyksien läheltä:
* Parc des Princes
* Trocadéro
* Avenue des Champs-Élysées
* Place Saint-Augustin 
* Place de la République 
* Place de la Nation

## Aiheesta muualla
* RATP:n englanninkieliset kotisivut
Blue Roses

**Blue Roses** (oik. **Laura Groves**) on englantilainen, Yorkshirestä  kotoisin oleva folkmuusikko, jonka esikoisalbumi *Blue Roses* julkaistiin huhtikuussa 2009.

## Aiheesta muualla
* Blue Roses – viralliset sivut 
*